ԱՄՓՈՓԱԹԵՐԹ
[bookmark: _Hlk204673338][bookmark: _Hlk232432800]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ 
ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն 
ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1. ՀՀ ֆինանսների նախարարություն
	11․09.2026թ.
01/34-2/22156-2026

	ՀՀ առողջապահության նախարարության (այսուհետ՝ ՀՀ ԱՆ) 11.08.2026թ. ներկայացված N ԱԱ/06.1/24993-2026 գրությամբ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և առողջապահության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ 2026թ. պետական բյուջեի ՀՀ կառավարության պահուստային ֆոնդից ՀՀ ԱՆ-ին հատկացնել 16.8 մլն դրամ՝ 13.10.2026թ.-ից մինչև 30.10.2026թ.-ը ներառյալ ՀՀ-ում COP-17 միջոցառման (այսուհետ՝ Միջոցառում) անցկացման ընթացքում շտապ օգնության ծառայության իրականացման համար, որպես դրամաշնորհ, ՀՀ ԱՆ «Հանրապետական շտապ օգնության ծառայություն» ՓԲԸ-ին հատկացնելու նպատակով:
Հարկ է նշել, որ Երևանի քաղաքապետարանի «Շտապբուժօգնություն» ՓԲԸ-ն իրականացնում է Երևան քաղաքի բնակչության արտահիվանդանոցային շտապ և անհետաձգելի բժշկական օգնությունը, իսկ ՀՀ ԱՆ «Հանրապետական շտապ օգնության ծառայություն» ՓԲԸ-ն համախմբում է մարզային ուժերը և իրականացնում է ՀՀ մարզերի բնակչության արտահիվանդանոցային շտապ և անհետաձգելի բժշկական օգնությունը:
Հաշվի առնելով, որ Միջոցառումն անցկացվելու է Երևան քաղաքում և դրա կազմակերպման համար ՀՀ շրջակա միջավայրի նախարարությանը (այսուհետ՝ ՀՀ ՇՄՆ) ՀՀ 2026թ. պետական բյուջեով (1071 ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP 17) կազմակերպում և անցկացում» միջոցառում) արդեն իսկ նախատեսվել են համապատասխան միջոցներ՝ առաջարկում ենք հիմնավորմամբ պարզաբանել, թե ինչու է առաջարկվում է արտահիվանդանոցային շտապ և անհետաձգելի բժշկական օգնության ծառայությունը ձեռք բերել ՀՀ ԱՆ-ի կողմից «Հանրապետական շտապ օգնության ծառայություն» ՓԲԸ-ից՝ դրամաշնորհի տրամադրման եղանակով, և չի նախատեսվել այդ ծառայությունների ձեռք բերումը Երևանի քաղաքապետարանի «Շտապբուժօգնություն» ՓԲԸ-ից՝ ՀՀ ՇՄՆ կողմից:
Միաժամանակ, Նախագծի տեխնիկական առումով առաջարկում ենք Նախագծի հավելվածներում «ինն ամիս» սյունակը լրացնել «Տարի» սյունակի ցուցանիշներով»՝ հաշվի առնելով, որ ՀՀ 2026թ.-ի պետական բյուջեի ՀՀ կառավարության պահուստային ֆոնդում 4-րդ եռամսյակի համար պահանջվող գումարն առկա չէ:
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	























ՉԻ ԸՆԴՈՒՆՎԵԼ։
Քանի որ համաձայն ՀՀ շրջակա միջավայրի նախարարության կողմից ներկայացված գրության՝ 2026 թվականի պետական բյուջեով 1071 ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP17) կազմակերպում և անցկացում» միջոցառման շրջանակներում շրջակա միջավայրի նախարարությանը հատկացված ֆինանսական միջոցները ծանրաբեռնված են պայմանագրերով և գումար առկա չէ։


ԸՆԴՈՒՆՎԵԼ Է։
Կատարվել են համապատասխան փոփոխությունները։

	2. ՀՀ շրջակա միջավայրի նախարարություն
	13․08.2026թ.
1/06.2.4/7244-2026

	Ի պատասխան Ձեր 2026 թվականի օգոստոսի 11-ի № ԱԱ/06.1/24993 գրության՝ հայտնում եմ, որ շրջակա միջավայրի նախարարությունը «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի № 1910-Ն որոշման մեջ փոփոխություններ և լրացումներ կատարելու և առողջապահության նախարարությանը գումար հատկացնելու մասին» Կառավարության որոշման նախագծի վերաբերյալ առաջարկություններ չունի։
	ԸՆԴՈՒՆՎԵԼ Է։


	3. ՀՀ շրջակա միջավայրի նախարարություն
	22․09.2026թ.
1/06.2.4/8701-2026

	 Ի պատասխան Ձեր 2026 թվականի սեպտեմբերի 17-ի № ԱԱ/06.1/29562 գրության՝ հայտնում եմ, որ 2026 թվականի պետական բյուջեով 1071 ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP17) կազմակերպում և անցկացում» միջոցառման շրջանակներում շրջակա միջավայրի նախարարությանը հատկացված ֆինանսական միջոցները ծանրաբեռնված են պայմանագրերով և «Հանրապետական շտապ օգնության ծառայություն» ՓԲԸ-ից արտահիվանդանոցային շտապ և անհետաձգելի բժշկական օգնության ծառայության ձեռք բերման համար շրջակա միջավայրի նախարարությանը ֆինանսական միջոցներ հատկացված չեն։
 Հաշվի առնելով, որ միջոցառման կազմակերպիչների կողմից նախնական պահանջ է ներկայացվել միջոցառման կազմակերպման ժամանակահատվածում համաժողովի անցկացման վայրերում ստեղծել բժշկական կետ՝ համապատասխան սարքավորումներով և պարագաներով, ապահովել անգլերենին տիրապետող բժշկական անձնակազմի հերթապահություն, ինչպես նաև համաժողովի ընթացքում ապահովել շտապօգնության երկու մեքենայի մշտական առկայություն՝ խնդրում եմ ձեռնարկել համապատասխան միջոցներ «Կապույտ» և «Կանաչ» գոտիներում բժշկական կետերի և հերթապահության ապահովման համար։
	ԸՆԴՈՒՆՎԵԼ Է։



	Առողջապահության նախարարություն
